**Ашық сабақ**

**Күні :** 26.11.2016 жыл

**Уақыты :** 15.10 – 15.55

**Ұстаз :** Ашкенов Санжар Назарович

**Оқушы :** Зарлықов Әділ

**Аспабы :** домбыра

**Сыныбы** : 4

**Сүйемелдеуші :** Ибраева Құралай Хасеновна

**Тақырыбы :** " Шығармалардың орындалу ерекшеліктерімен жұмыс жасау."

**Мақсаты :** Шығармаларды орындау кезіндегі өзіне тиесілі дәстүрін, нақышы мен ерекшеліктерін меңгеру.

**Міндеті :**

1. Шығармаларды таза және жатқа орындау.

2. Қазақтың дәулескер күйшісі – Дәулеткерей Шығайұлының өмірі мен шығармашылығына шолу.

3. Шығармалардың характерімен, акцент және темптерімен, лигалармен, динамикалық ерекшеліктерімен жұмыс жасау.

4. Сүйемелдеушімен қосылып орындау кезіндегі ерекшеліктерді меңгеру, паузалармен және темппен жұмыс жасау.

**Күтілетін нәтиже:** Оқушы түсінігінің молаюы, күйлер мен шығармаларды орындау кезіндегі музыка желісін түсінуі, сезінуі және музыкалық сауаттылығының артуы.

**Білімділік:** Дәстүрлікүйөнері мен классикалық туындыларды оқушы сезіміне жеткізу,оқушының орындаушылық шеберлігін шыңдау.

**Дамытушылығы:** Оқушының өз орындаушылық мүмкіншіліктерін пайдалана отырып, күй мен шығармалардың дәстүрін барынша саф күйінде, нақышынан ауытқымай орындауы.

**Тәрбиелік:** Күйге, өнерге, домбыраға деген қызығушылығын оята отырып, эстетикалық тәрбие беру.

**Түрі:**  Аралас.

**Сабақта қолданылатын әдіс-тәсілдер:** түсіндіру, аспапта орындап көрсету, сұрақ-жауап, өз бетімен жұмыс істеу, тыңдау.

**Көрнекіліктер:** фортепиано, домбыра, суреттер, нота.

***САБАҚТЫҢ ЖОСПАРЫ :***

**І . Ұйымдастыру кезеңі**

**ІІ . Жаттығу кезеңі**

**ІІІ . Оқушының үйге берілген тапсырмаларын орындауы**

**IV . Қателермен жұмыс жасау**

**V . Жаңа тақырып өту**

**VI . Рефлексия**

**VII . Үйге тапсырма беру**

**VIIІ . Оқушының жұмысын бағалау**

***САБАҚТЫҢ БАРЫСЫ :***

**І . Ұйымдастыру кезеңі**

1. Оқушыны таныстыру.

2. Аспаптың құлақ күйін келтіру.

3. Ноталарды әзірлеу.

4. Орындыққа дұрыс отыру. Негізгі ережелерді еске түсіру.

5. Оқушыға сабақтың барысын, тапсырмалар қатарын айту арқылы оны сабаққа психиологиялық тұрғыда даярлау.

**ІІ . Жаттығу кезеңі**

1. Оң қолға арналған жаттығулар:

№ 1(С - dur, қос ішектегі тремоло)

№ 2(бір ішектегі тремоло, хромотизм жоғары, төмен)

2. Сол қолға арналған жаттығулар:

№ 1(тоқыма)

№ 2(өрмекші)

**ІІІ . Оқушының үйге берілген тапсырмаларын орындауы**

1. Дәулеткерей «Жеңгем сүйер» нота бойынша орындау

2. Ж. Нәдірбеков «Балдыз» парақтан оқу.

**IV . Қателермен жұмыс жасау**

**V . Жаңа тақырып өту**

1. Дәулеткерейдің өмірі мен шығармашылығы жайлы ұғымдардың айтылуы.

**Дәулеткерей Шығайұлы** 1820 жылы Орал облысы, Орда ауданында ауқатты отбасында дүниеге келіп, 1887 жылы дүние салды. Қазақтың әйгілі күйшісі. Оның күйлері өзінің лирикалық ерекшелігімен көзге түседі.

**Құрманғазының** күйлері өз жеке басының өмір тарихын, сол кездегі қоғамның әлеуметтік сипатын суреттесе, Дәулеткерейдің күйлері өзінің атауына қарай «Қыз - Ақжелең», «Қаражан ханым», «Құдаша», «Мұңды қыз», «Көркем ханым», «Көроғлы», «Жеңгем сүйер», «Қос ішек», «Бұлбұл» болып нәзік сыр шертеді. Дәулеткерей Батыс Қазақстан күй формаларының заңдылықтарын сақтай отырып, әрбір буынды асықпай, баппен, көсіле орындайтын. Дәулеткерей күйлерінің құрылысындағы аса дамыған бөлімі – орта буын мен кіші саға. Үлкен саға орнықты көрсетілмегенімен, композитор күй желісін дамыта отырып, үлкен саға пернелеріне де барып қайтады. Сырт көзге алапат сезімге толы виртуозды тәсілдер жоқ болғанымен, оның күйлері орындаушылық тұрғыдан үлкен шеберлікті талап етеді. Сондықтан, оң қол ауқымы «тар» болып, домбыраның мойыны аса жоғары көтерілмейді. Күйлердің әрбір қағысы барлық саусақ пен жұдырықтың түйілген қалпында артық қимылсыз, жұмсақ орындауды талап етеді.

2. Дәулеткерей «Көроғлы», орыстың халық әні «Деревня сыртында» шығармаларымен жұмыс жасау.

3. Шығармалардың характерімен, темппен, лигалармен, акценттермен, динамикалық ерекшеліктерімен жұмыс.

4. Сүйемелдеушіні тыңдау және онымен қарым - қатынас жасау.

**VI . Рефлексия**

- Дәулеткерей Шығайұлы кім?

- Дәулеткерей қай күйшілік мектептің өкілі?

- Дәулеткерей күйлерін орындау кезінде қандай дәстүрлі ерекшеліктер және орындаушылық ерекшеліктерді қолдану қажет?

**VII . Үйге тапсырма беру**

**VIIІ . Оқушының жұмысын бағалау**